হাটহাজারী

হাটহাজারী বাংলাদেশের দক্ষিণাঞ্চলের একটি ছোট শহর। এ শহরটি চট্টগ্রাম বিভাগের অন্তর্গত চট্টগ্রাম জেলার উত্তরে অবস্থিত। হালদা নদীর পাশে অবস্থিত এ শহরটি হাটহাজারী উপজেলার প্রধান ও সবচেয়ে বড় শহরাঞ্চল। প্রশাসনিক ভাবে হাটহাজারী শহর হাটহাজারী উপজেলার সদর দফতর। চট্টগ্রাম শহর থেকে এ শহরের দূরত্ব মাত্র ১৫ কি.মি.।

ইতিহাস
১৯২৯ সালে হাটহাজারী থানা এবং ১৯৮৩ সালে হাটহাজারী উপজেলা গঠিত হয়। তখন হাটহাজারীকে উপজেলা সদর করা হয়৷ পরবর্তীতে ২০১২ সালে হাটহাজারী পৌরসভা গঠন করা হলে হাটহাজারী পৌরশহরের মর্যাদা লাভ করে।

প্রশাসন
এ শহরটি হাটহাজারী পৌরসভা দ্বারা পরিচালিত হয় যা ৯টি ওয়ার্ড এ বিভক্ত ।

জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী হাটহাজারী শহরের মোট জনসংখ্যা ৭,৭২৪ জন যার মধ্যে ৩,৮৬৮ জন পুরুষ এবং ৩,৮৫৬ জন নারী। এ শহরের পুরুষ এবং নারী অনুপাত ১১৮:১০০৷

 শিক্ষা প্রতিষ্ঠান 
হাটহাজারী পৌরসভার শিক্ষা প্রতিষ্ঠান হলঃ
 ছিপাতলী জামেয়া গাউছিয়া মুঈনীয়া মাদ্রাসা
হাটহাজারী কলেজ,
হাটহাজারী পার্বতী মডেল সরকারি উচ্চ বিদ্যালয়
হাটহাজারী গার্লস উচ্চ বিদ্যালয় ও কলেজ
ফজলুল কাদের চৌধুরী আদর্শ উচ্চ বিদ্যালয়

খেলাধুলা
হা-ডু-ডু, দাড়িয়াবান্দা, কানামাছি খেলার পাশাপাশি বলি খেলা, দাড়িয়াবান্দা, কানামাছি, বাঘবন্ধী, লাঠি খেলা কিংবা সাঁতার, নৌকা বাইচ, গোল্লাছুট, ডাংগুলি, মোরগ লড়াই, ঘুঁড়ি উড়ানো, কবুতর খেলা এসবই উল্লেখযোগ্য খেলাধুলা। বর্তমানে ফুটবল, ক্রিকেট, ব্যাটমিন্টন খুবই জনপ্রিয় খেলায় রূপান্তরিত হয়েছে।

তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান